Document ID: /roh_data/filtered/fineweb-2-filterrobots_roh.jsonl.gz/4615

La Baselgia evangelic-refurmada dal Grischun tema cun 5 fin 10% damain entradas sche la lescha davart la refurma da l'imposiziun da taglia sin interpresas III vegn acceptada. Tenor il president dal cussegl-baselgia, Andreas Thöny, stuess ins giuditgar da cas tar cas, tge prestaziuns che vegnissan scursanidas. Tenor pussaivladad na vul Thöny betg scursanir prestaziuns da l'assistenza spirituala en ospitals e praschuns, tar la furmaziun e la cussegliaziun.
Per Thöny fiss era cler ch'ins stuess discutar cun la regenza davart pajaments da cumpensaziun, per exempel areguard lavurs da renovaziun da baselgias che stattan sut protecziun da monuments. Quai scriva la Baselgia evangelic-refurmada en ina communicaziun.
RR novitads 12:00